สกู๊ป : แก้ปัญหา ส.ป.ก. บนผลประโยชน์ชาติ
สกู๊ป : แก้ปัญหา ส.ป.ก. บนผลประโยชน์ชาติ

   การแก้ไขปัญหาบนพื้นที่ ส.ป.ก. ที่มีข้อพิพาทด้านกฎหมายกับกิจการสาธารณะที่ได้รับสัมปทานจากรัฐ จนไม่สามารถดำเนินการต่อได้ ที่ คสช. และ รัฐบาล นำมาตรา 44 มาใช้แก้ไขปัญหา เพื่อไม่ให้ส่งผลกระทบต่อด้านพลังงานของประเทศ แม้จะถูกตั้งคำถามว่าเหมาะสมหรือไม่ แต่หากพิจารณาจากการแก้ไข จะเห็นได้ว่ารัฐบาลยังยึดผลประโยชน์ของชาติเป็นที่ตั้ง และยังให้ความสำคัญต่อการจัดสรรที่ดินทำกินของเกษตรกร 

   ถือเป็นการปลดล๊อคปมปัญหาที่เกิดขึ้นในพื้นที่ของสำนักงานปฏิรูปที่ดินเพื่อเกษตรกรรม หรือ ส.ป.ก. เมื่อราชกิจจานุเษกษาได้ เผยแพร่คำสั่งหัวหน้าคณะรักษาความสงบแห่งชาติ ที่ 31/2560 เรื่อง การใช้ที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมให้เกิดประโยชน์สูงสุดแก่เกษตรกร และประโยชน์สาธารณะของประเทศ

 แม้ว่าการแก้ไขปัญหาครั้งนี้จะเกี่ยวข้องกับกิจการสาธารณะที่ประกอบกิจกรรมอยู่บนพื้นที่ของ ส.ป.ก. ที่ถูกมองว่า จะเป็นการเอื้อประโยชน์ต่อผู้ประกอบการ  แต่หากพิจารณาในเนื้อหาคำสั่ง คสช. จะเห็นได้ว่า การแก้ไขปัญหาเน้นไปที่ปัญหาเดิม ซึ่งมีความทับซ้อนของข้อกฎหมาย และระเบียบปฏิบัติ  โดยการแก้ไขปัญหาทั้งหมดอยู่บนพื้นฐานของผลประโยชน์ประเทศ

 แม้การแก้ไขปัญหาในพื้นที่ ส.ป.ก. จะเกี่ยวข้องกับกิจการสาธารณะ  แต่รัฐบาล พลเอก ประยุทธ์ จันทร์โอชา ยังให้ความสำคัญต่อการจัดสรรที่ดินทำกินสำหรับประชาชน ตามเจตนารมณ์ ของ ส.ป.ก. ที่มุ่งเน้นให้การจัดสรรที่ดิน เกิดประโยชน์แก่ประชาชนและชุมชนมากที่สุด

  โดยแนวทางหลังจากนี้ไป กรมเชื้อเพลิงธรรมชาติ จะเชิญ 7 บริษัทผู้รับสัมปทานปิโตรเลียมต้องหยุดสำรวจและผลิตปิโตรเลียม จากคำสั่งศาลปกครองสูงสุดให้เพิกถอนระเบียบคณะกรรมการปฏิรูปที่ดินเพื่อเกษตรกรรม หรือ บอร์ด ส.ป.ก.ที่ยินยอมให้นำทรัพยากรธรรมชาติ  มาชี้แจงแนวทางปฏิบัติ และสิ่งที่ต้องชดใช้ให้กับเกษตรกรที่ได้รับความเสียหาย ก่อนดำเนินการต่อผลิตปิโตเลียม เพื่อหยุดความเสียหายที่มีผลกระทบต่อพลังงานของประเทศ มากกว่า 1,000 ล้านบาท โดยยังไม่มีให้การอนุญาตผู้ประกอบการรายใหม่เข้ามาดำเนินการ